Kerkleiers veroordeel opskort van dienste | Maroela Media
Daar is geen wetenskaplike bewyse dat kerke superverspreiders van enige aard is nie (Argieffoto: pixabay)
Die organisasie Pastors Against Church Closures het die regering gekap oor die verbod op byeenkomste – wat kerkdienste insluit – en het dit as "drakonies" bestempel.
Alle byeenkomste, met die uitsondering van begrafnisse, word in hierdie stadium ingevolge die vlak 4-afsonderingsregulasies verbied.
"Ons veroordeel die sluiting van kerke met die minagting wat dit verdien. Daar is geen wetenskaplike bewyse dat kerke superverspreiders van enige aard is nie," het apostel Khaya Lala, verbonde aan die organisasie, Vrydag tydens 'n mediavergadering gesê.
Hy sê hulle is diep bekommerd oor die sluiting van kerke sonder enige bewyse dat dit die virus laat versprei.
Lala sê daar is nie met hulle beraadslaag voordat die nuwe regulasies in werking gestel is nie en dat daar geen rasionaal bestaan vir die sluiting van kerke nie. Hy sê die organisasie het boonop al twee keer tevore memorandums oor die kwessie aan die presidensie gegee, maar sonder enige sukses.
"Die kerk is 'n spirituele hospitaal, nie 'n bedryf nie.
"Mense ly… hulle het die samesyn nodig."
Hy sê ook die organisasie gaan hom aanhou beywer vir die toelaat van kerkdienste, onderhewig aan die protokolle wat kerke tot dusver getrou nagekom het. Hy sê kerke is boonop tot dusver die kleinste hoeveelheid mense toegelaat wanneer dienste wel gehou mag word.
Lala sê mense wil deel van 'n geloofsgemeenskap wees en indien byeenkomste verbied word, dit in wese op 'n sluiting van die kerk neerkom. Hy sê geloofsbyeenkomste vir Christene is nie 'n opsie nie, maar 'n integrale deel van wat hulle glo.
Hy sê die regulasies beteken dat aanbidding by 'n kerkdiens 'n strafregtelike oortreding word en hy het 'n beroep op die Christen-gemeenskap gedoen om vir hul geloof op te staan.
"Die regulasies is onregverdig strafbaar en gemik daarop om misdadigers te maak van mense wat hul geloof wil beoefen en hul God wil aanbid."
Rowers teiken glo kleuterskole in Centurion, Pta-Oos
Jammer kerkleiers. Julle luister nie. Kom mens by die kerk dan het niemand maskers aan nie. Almal sing dat die spoeg so spat. Ek moes ongelukkig onttrek van hierdie byeenkomste.
Terwyl ons wag hou elke aand huisgodsdiens. Dis baie lekkerder as om net Sondae kerk te hou.
Toe strande nog gesluit was, glo om corona te keer, het 500 mense op Muizenberg en Vishoek se strande eenvoudig gaan swem. Te veel mense en te min polisie, so die polisie het niks gedoen nie.
So begin eenvoudig kerk te hou. Net kla kla kla gaan niks help nie
Daar baie mense wat in naam christene is maar min wat werklik vir hul verlossing alleen in Christus glo en dan die nuwe lewe wat hul in Christus ontvang het, uitleef. Net die wat waarlik weergebore is sal opstaan, die ander sal meer aan die keiser gehoorsaam wees as aan God.
Ja ek stem saam kerke het nie nodig om te sluit nie. Dis juis die tyd wat ons nog Meer saam moet Kom om te bid vir die hele land. Kerke is Baie Leer as winkelsentrums en kroeee oor die algemeen. Dis nes Dawid gese het…. Hoe begeer ek om na die Huis van die Here te gaan